HUMAN แนวโน้ม Q2 แจ่ม!
HUMAN มีสัญญาณปรับตัวขึ้นรอบใหม่ หลังจากพักฐานและแกว่งตัวออกด้านข้างมาสักระยะ...
HUMAN มีสัญญาณปรับตัวขึ้นรอบใหม่ หลังจากพักฐานและแกว่งตัวออกด้านข้างมาสักระยะ...
7 ส.ค. 2563

คุณค่าบริษัท
จากราคาหุ้นบนกระดานของบริษัท ฮิวแมนิก้า จำกัด (มหาชน) หรือ HUMAN มีสัญญาณปรับตัวขึ้นรอบใหม่ หลังพักฐานและแกว่งตัวออกด้านข้างมาสักระยะ… เอาเป็นว่าตามสัญญาณเทคนิคการปรับตัวขึ้นรอบนี้หากเบรกแถวบริเวณ 8.80 บาทได้ ราคาหุ้นมีโอกาสปรับตัวขึ้นต่อ แต่ถ้ายืนไม่ได้ก็จะเห็นการย่อตัวดังช่วงที่ผ่านมา หรือพักฐานก่อนนั่นเอง
เอาเป็นว่ารอบนี้จะได้เห็นราคาหุ้นฟื้นตัวชัดหรือไม่ เชื่อว่าขึ้นอยู่กับผลประกอบการช่วงไตรมาส 2 ที่จะมีการประกาศออกมาในเร็ว ๆ นี้ ซึ่งจะเป็นตัวแปรสำคัญอีกครั้งหนึ่ง
อย่างไรก็ดี ราคาหุ้นที่ปรับตัวขึ้นในรอบนี้อาจเป็นเพราะความคาดหวังต่อผลประกอบการไตรมาส 2 ที่คาดว่าจะออกมาดี หลังจากมีการประเมินว่าทาง HUMAN จะได้รับอานิสงส์จากความต้องการใช้บริการในส่วนของธุรกิจ Hardware แข็งแกร่งในช่วง COVID-19 และมีแนวโน้มจะดีต่อเนื่อง เพราะโควิดทำให้เกิด New Normal ในระบบการทำงาน และการเปลี่ยนแปลงพฤติกรรมทำให้ความต้องการใช้ดิจิทัลแพลตฟอร์มเพิ่มขึ้น
ส่วนที่ได้รับผลกระทบจากโควิด-19 อยู่บ้างคือ จำนวนพนักงานที่ลดลงในกลุ่มธุรกิจอาหาร เครื่องดื่ม และโรงแรม รวมถึงมีลูกค้ามาขอลดราคาค่าบริการลงบ้าง แต่กลุ่มดังกล่าวไม่ได้เป็นสัดส่วนที่สูงมากของบริษัท
ทั้งนี้ ทำให้ทางด้าน บล.ดีบีเอส วิคเคอร์ส คาดรายได้และกำไรสุทธิช่วงไตรมาส 2/2563 จะเติบโตดี เมื่อเทียบกับงวดเดียวกันของปีก่อน เนื่องจากการทำงบการเงินรวมกับ TigerSoft แต่ถ้าเทียบกับช่วงไตรมาส 1/2563 จะอ่อนลง เพราะรายได้ HR Solution ลดลง อย่างไรก็ดีการลดลงไม่รุนแรงมากเพราะรายได้จากธุรกิจ Hardware ที่แข็งแกร่งมาช่วยชดเชย
นอกจากนี้ บริษัทกำลังพัฒนาแพลตฟอร์มด้านการปล่อยกู้ร่วมกับสถาบันการเงินและภาคธุรกิจต่าง ๆ โดยทำงานร่วมกับพันธมิตร เช่น ธนาคารพาณิชย์ และธุรกิจต่าง ๆ เพื่อพัฒนาแพลตฟอร์มบริการปล่อยกู้ให้กับพนักงานที่ใช้แพลตฟอร์มของ HUMAN ขณะนี้บริษัทอยู่ระหว่างเดินเรื่องขอใบอนุญาตจากธปท. สำหรับแพลตฟอร์มจะเรียบร้อยในต้นปี 2564
ดังนั้น แนะนำ “ซื้อ” HUMAN ให้ราคาพื้นฐาน 9.10 บาท โดยคาดการณ์กำไรสุทธิปี 2563 เติบโตเพิ่มขึ้น 11% และปี 2564 เติบโตเพิ่มขึ้น 21% ตามลำดับ ฐานะการเงินแข็งแกร่ง เป็นเงินสดสุทธิ
…
ผู้ถือหุ้นรายใหญ่
รายชื่อกรรมการ